IPL Intensive Pulse Light (Фотоепилатори)
Те не спадат към лазерните апарати. В тях се използва светлината от мощни светлинни лампи. IPL се използва в козметиката и дерматологията, като се смята за универсален за много различни терапии. Това се дължи на факта, че лесно с подмяна на различни цветови филтри може да “отрежем” част от светлинния спектър, който въздейства върху определена хромофорна съставка и така да постигнем ефекта, нужен за терапията. Така например, диапазона за фотоепилацията е 650-1100 nm, в който се въздейства на меланина. За премахване на капилярни мрежи се пропускат жълто-зелените цветове, тъй като там поглъща хемоглобина и оксихемоглобина. Синият спектър се ползва за получаване на фотодинамичен ефект върху бактериите, предизвикващи инфекции при акне и др. Важно е да се знае, че за всяко едно от терапевтични приложения на IPL-а, съществува конкретен лазер, който е в пъти по успешен!
Виж подробно по темата: публикация "Как фотоепилацията да има най-добър ефект и как да изберем качествен IPL апарат"